બજારમાં વ્યક્તિગત શૅરોના મૂલ્યાંકન સાથે પંટરો અને સટ્ટાકીય લે-વેચ સિવાય સ્થાનિકમાં દિવાળીના પર્વનો મૂડ શરૂ થઈ ચૂક્યો હોવાથી રિટેલ પાર્ટીસિપેન્ટ (ટ્રેડર) નગણ્ય હોવાનું જણાય છે. જેથી મોટે ભાગે સટ્ટાકીય લે-વેચના લીધે શૅરોના ભાવની વધઘટ નક્કી થઈ રહી હોવાનું જાણીતા બ્રોકરે જણાવ્યું છે. બજારમાં નીચા ભાવ જોઈને ટ્રેડિંગમાં માથે મારવાથી બચવાની જરૂર છે. આંતરરાષ્ટ્રીય બજારોમાં આજે નબળાઈની અસરથી સ્થાનિક બજાર ઘટયું છે.